Diari Oficial de la Generalitat Valenciana


Sumari del DOGV 8236, del 16-02-2018 (2018/1493)

Notificació de la sentència dictada en el procediment de modificació de mesures número 245/2017.
------------------------------------------------------------------------------------------------

### Dades del document

Número de DOGV
:   8236

Data del DOGV
:   16-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1493


Organisme emissor
:   Jutjat de Primera Instància i Instrucció Número 4 i de Violencia Sobre la Dona de Sueca

Tipus de document
:   Edicte

Notificació de la sentència dictada en el procediment de modificació de mesures número 245/2017. [2018/1493]  
En la modificació de mesures 245/17 instada per la procuradora Ernestina Piera Carrascosa, en nom i representació de Cristina Martorell Astruells, contra Balla Mbathie, ha dictat la Sentència de data 25 de gener de 2018 el jutge del Jutjat de Primera Instància i Instrucció número 4 de Sueca, José Luis Mendoza Gastearena, que té la dispositiva que, literalment, diu:  
  
«Part dispositiva  
Estime parcialment la demanda interposada per la procuradora Ernestina Piera, en nom de Cristina Martorell Astruells, contra Balla Mbathie, i faig els pronunciaments següents:  
Primer. La guarda i custòdia dels fills de la parella queden conferides a Cristina Martorell, es reconeix la pàtria potestat a ambdós progenitors, encara que el seu exercici queda assignat exclusivament a María Cristina Martorell.  
Segon. S'estableix la suspensió de qualsevol règim de comunicació, visites i tinences entre el demandat i el seu fill menor.  
Tercer. En concepte de pensió per a la menor i el major d'edat, Balla Mbathie haurà d'abonar la quantitat mensual de cent cinquanta euros (185 ?), per mesos anticipats i dins dels primers cinc dies de cada mes, a partir de la data d'aquesta resolució, que ha d'ingressar en el compte corrent que assenyale la mare. Aquesta quantitat s'actualitzarà amb efectes d'1 de gener de cada any, d'acord amb la variació experimentada per l'IPC, establit per l'INE o organisme que el substituïsca.  
  
Quart. Les despeses extraordinàries relatives al menor seran sufragades a mitges entre ambdós esposos i s'estendran a les despeses escolars d'uniformes, classes complementàries, campaments, matrícules, uniformes, entre altres i sanitaris de factures mèdiques, quirúrgiques i de farmàcia, ortodòncia, ortopèdia, oftalmologia.  
Envieu un ofici al SEAFI de Sueca, perquè remeta informes semestrals de l'evolució de la mare, i haurà d'informar de qualsevol incidència que puga repercutir en la menor.  
Es requereix a ambdós progenitors que s'abstinguen de generar situacions de tensió físiques o verbals en presència dels fills menors, així com de realitzar qualsevol manifestació a aquests que suposen menyspreu o demèrit de l'altre progenitor. L'incompliment de les obligacions personals imposades en la sentència, i concretament el règim de comunicació i estades (antic règim de visites) fixat als menors i el pagament d'aliments, podran donar lloc a la multa coercitiva de l'article 776 de la Llei d'enjudiciament civil, sense perjudici de les altres mesures d'ordre penal que pertoque adoptar.  
No es fa pronunciament exprés a costes.  
Una vegada siga ferma aquesta resolució, comuniqueu-la al registre civil on conste inscrit el matrimoni perquè l'anoten al marge de manera oportuna.  
Notifiqueu aquesta sentència a les parts, i feu-los saber que s'hi pot interposar un recurs d'apel·lació en el termini dels vint dies següents a la seua notificació, davant d'aquest jutjat i per a l'Audiència Provincial de València.  
Aquesta és la meua sentència, de la qual es deixarà un testimoniatge en les actuacions, que, jutjant definitivament en primera instància, pronuncie, mane i firme.»  
  
Segons allò que s'ha acordat per la DO de data 26 de gener de 2018, atés que es desconeix el domicili o la residència actuals del demandat, Balla Mbathie, qui ha sigut declarat en rebel·lia a sol·licitud de la demandant, i a l'empara del que estableix l'article 497.2 de la Llei d'enjudiciament civil, expedisc aquest edicte a fi d'efectuar la notificació de sentència de forma legal al demandat esmentat mitjançant la publicació en el Diari Oficial de la Generalitat Valenciana.  
  
Sueca, 26 de gener de 2018.- El lletrat de l'Administració de justícia: Antonio Márquez Soler.